‏י"א טבת, תשע"ח

‏29 דצמבר, 2017

לכבוד

מר דב צור

ראש העירייה

**הנדון: הצעה לסדר- נגישות מידע- החברה לביטחון וסדר ציבורי**

שלום רב,

1. כידוע, החברה העירונית לביטחון וסדר ציבורי הינו הגורם האכיפתי בעיר בכל הקשור לדוחות חניה, צואת כלבים ומפגעים נוספים.
2. לאחרונה, קיבלנו פניות מתושבים המקבלים לפתע הודעות קנס הכוללות ריבית פיגורים.
3. בניסיוננו לסייע לתושבים, גילינו כי לא קיים מידע באתר האינטרנט של החברה לביטחון וסדר ציבורי לפיו התושב יכול להכניס את תעודת הזהות שלו ולברר האם יש לו חובות.

ישנם באתר אפשרויות לצפייה בפרטי דו"ח, טופס ערעור וכיוב', אך, באם לתושב אין דו"ח ביד אין ביכולתו לבדוק לפחות אחת לשנה האם יש לו חובות.

1. הורים לילדים לעיתים לא מודעים לקנסות שנגרמו ע"י חניית ילדיהם לדוגמא ומבוגרים יכולים לעבור דירה או פשוט לשכוח מדו"ח שקיבלו, הנגשת האפשרות לבדוק באמצעות תעודת זהות בלבד תאפשר לתושבים לדעת את מצבם באופן יזום.

**הצעתנו לסדר:**

1. עיריית ראשון לציון תורה לחברה לסדר ובטחון ציבורי להנגיש את המידע לתושב באתר האינטרנט ואם אפשרי באמצעות מוקד טלפוני אוטומטי, בה יוכל התושב להקיש את תעודת הזהות שלו (או של ילדיו...) ולברר באם ישנם קנסות שלא שולמו על ידו.

נודה לאישור המועצה להצעה חשובה זאת.

בברכה,

יפעת מאירוביץ יפת איתן שלום

חברת מועצת העיר סגן ראש העירייה

התנועה החברתית הירוקה התנועה החברתית הירוקה